**KRAJEVNA SKUPNOST DORNBERK**

Številka: 14

Datum: 26.6.2024

**Z A P I S N I K**

14. seje Krajevne skupnosti Dornberk, ki je potekala dne 26.6.2024 v prostorih KS Dornberk s pričetkom ob 20:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Simon Justin in Mitja Cotič.

Opravičeno odsotni: Tatjana Šinigoj, Sandi Slejko, Rajko Gregorič

Dodatno prisotni: Anton Harej (podžupan MONG)

Dnevni red:

1. potrditev zapisnika 13. seje,
2. podpora prireditvam
3. razno
4. planirane aktivnosti v jeseni in stanje projektov

Ad. 1) Potrditev zapisnika 13. seje

Sklep: Zapisnik 13. seje sveta KS z dne 9.4.2024 se sprejme.

Ad. 2) Podpora prireditvam

Več društev se je v preteklem mesecu obrnilo na KS za pomoč pri soorganizaciji prireditev, med drugim:

* Društvo Tabor in Društvo Zapisi - organizacija prireditev v Tabru in v Dornberku (cca. 600 € Tabor, 200 € v Dornberku)
* Društvo upokojencev in vinarji - pogostitev ob otvoritvi mostu v Peklu (cca. 500 €)

Sklep: Delovanje društev se podpre.

Ad. 3) Razno

Ugotovljeno je bilo, da je ena pinja v drevoredu v Zaloščah odmrla. Potrebna je odstranitev.

Sklep: Organizira se odstranitev odmrle pinje in obrez ostalih.

Krajan J.R. predlaga obrez topol v Zaloščah. Lastniki se strinjajo, s tem se izboljša veduta na Zalošče.

Sklep: KS pokrije stroške žaganja, krajani poskrbijo za odvoz.

Ena od kanalizacijskih cevi iz Tabora v Potok pušča. Potrebno je zadevo sanirati.

Sklep: KS organizira odkop cevi in sanacijo stanja.

Krajani so pozvali KS k pomoči pri zagotavljanju čistoče na kopališču Kowton.
Sklep: KS krije stroške študentskega dela odnašanja smeti. Koncesionarja se naprosi za odstranitev dreves v vodi oziroma na brežini kopališča.

Krajani Stritarjeve ulice predlagajo postavitev table omejitev 30 km/h.
Sklep: Na medobčinsko komisijo predlagamo preučitev možnosti za postavitev table za omejitev hitrosti in možnosti, da se tabla “Prepovedano za tovornjake” postavi na bolj vidno mesto.

Krajan je predlagal posaditev oleandrov na zemljišče mestne občine ob cesti mimo Zelenega Gaja.
Sklep: KS dovoljuje posaditev oleandrov.

Ad. 4) Planirane aktivnosti v jeseni in stanje projektov

Predsednik KS seznani člane, da MONG pričakuje, da bo svet KS planiral dogajanje v 2025 (v okviru projektov EPK). Predlagamo, da se prioritetno podpre razširitev obstoječih (že utečenih) prireditev s primernimi vsebinami.

V jeseni bo potrebno prijaviti LAS projekte.

Predstavi tudi stanje na projektih v teku.

Seja je bila zaključena ob 22:00 uri.

Zapisala: Predsednik sveta KS:

Davorina Mrevlje Janko Harej